Hríseyjarbúðin hlaut á dögunum styrk úr verkefninu Stafrænu forskoti 2019 ásamt 5 öðrum fyrirtækjum . Styrkirnir eru ætlaðir til að kaupa ráðgjöf við að innleiða stafrænar lausnir hjá fyrirtækjunum sem hafa öll sótt vinnustofur Nýsköpunarmiðstöðvar Íslands um stafrænan rekstur og markaðssetningu . Ingólfur Sigfússon mun verða sérlegur ráðgjafi og innan handar við vinnuna . Stafrænt forskot – markaðssetning á samfélagsmiðlum , er verkefni Nýsköpunarmiðstöðvar Íslands sem unnið er í samstarfi við landshlutasamtök sveitarfélaga um allt land með stuðningi frá Atvinnuvega - og nýsköpunarráðuneytinu í gegnum byggðaáætlun . Sjá nánar um verkefnið og úthlutunina hér Einnig hefur Samgöngu - og sveitarstjórnarráðherra staðfest að þrjú verkefni hljóta verkefnastyrki vegna fjarvinnslustöðva sem veittir eru á grundvelli stefnumótandi byggðaáætlunar fyrir árin 2018 - 2024 ( aðgerð B. 8 – fjarvinnslustöðvar ) . Að þessu sinni var 24 milljónum króna úthlutað til þriggja verkefna fyrir árin 2019 - 2020 . Þá hafa einnig verið gefin fyrirheit um styrki að heildarupphæð 55 milljónum króna til ársins 2023 . Auglýst voru framlög fyrir árin 2019 - 2020 en heimilt er að styrkja sama verkefni til allt að fimm ára , með fyrirvara um fjárheimildir fjárlaga hvers árs . Markmiðið með framlögum vegna fjarvinnslustöðva er annars vegar að koma opinberum gögnum á stafrænt form og hins vegar að fjölga atvinnutækifærum á landsbyggðinni . Verkefnin þrjú sem hljóta styrk eru : Skráning þinglýstra gagna í landeignaskrá . Rannsóknarsetur Háskóla Íslands á Norðurlandi vestra , í samstarfi við Héraðsskjalasafn Skagfirðinga og Þjóðskjalasafn hlýtur styrk að upphæð 9 m.kr. á ári í þrjú ár , árin 2020 - 2022 , og 4,6 m.kr árið 2023 , samtals 31,6 m.kr . Rafræn skönnun fjölskyldumála á landsvísu . Sýslumaðurinn á Norðurlandi eystra hlýtur styrk að upphæð 6 m.kr. árið 2020 .